অভিজিৎ মুখোপাধ্যায়
অভিজিৎ মুখোপাধ্যায় (জন্ম ২ জানুয়ারি, ১৯৬০) একজন ভারতীয় রাজনীতিবিদ তথা পশ্চিমবঙ্গের জঙ্গিপুর লোকসভা কেন্দ্র থেকে সংসদ সদস্য হয়েছিলেন। ২০২১ সালে পশ্চিমবঙ্গ বিধানসভা নির্বাচনে কংগ্রেসের বিপর্যয় ঘটে। কংগ্রেস বিধানসভায় কোন আসনেই জিততে পারেনি। ২০২১ সালের ৫ জুলাই অভিষেক ব্যানার্জীর আমন্ত্রণে তিনি জাতীয় কংগ্রেস ছেড়ে তৃণমূল কংগ্রেসের পতাকা হাতে তোলেন। অবশ্য অভিজিৎ বাবু তৃণমূল কংগ্রেসের সদস্য পদ নেন নি। তাঁর মতে তিনি বর্তমানে একজন নিরপেক্ষ নাগরিক। অভিজিৎ মুখোপাধ্যায় ২০১২ সালের জঙ্গিপুর লোকসভা নির্বাচনে ২৫৩৬ টি বেশি ভোট পেয়ে তাঁর নিকটবর্তী প্রতিদ্বন্দ্বী সি পি আই (এম) মুজাফ্ফর হোসেনকে পরাজিত করেছিলেন। এই আসনটিতে তাঁর পিতা প্রণব মুখার্জী রাষ্ট্রপতি নির্বাচিত হওয়ার আগে সাংসদ সদস্য ছিলেন। ২০১৪ সালে জঙ্গিপুর থেকে অভিজিৎ মুখার্জী পুনরায় নির্বাচিত হন।